cyanic-selkie/wikianc huggingface dataset:
Tapte episoder av Doctor Who
Bakgrunn
De fleste episodene av Doctor Who ble laget på Quadruplex-bånd for kringkasting og deretter spilt over på 16 mm-film av BBC Enterprises for salg til andre kringkastere. Enterprises brukte 16 mm for salg fordi det var mye billigere å kjøpe og enklere å transportere enn videobånd. En annen grunn var at mens forskjellige land hadde forskjellige videostandarder, var film et universelt medium. BBC hadde ikke et sentralt arkiv på denne tiden. BBC Film Library tok vare på programmer etter at de ble spilt over på film mens Engineering Department var ansvarlig for å lagre videobåndene. BBC Enterprises behold bare kopier av programmer som de så på som salgbare. De hadde også liten lagringsplass og lagret videobånd overalt hvor de kunne finne plass i Villiers House.
Shinji Takahira
Takahira deltok i OL 2004 der han ble nummer fem i forsøksheatet, og ikke gikk videre til kvartfinalen. Han deltok også i VM 2005 i Helsingfors, der han også ble slått ut i forsøksheatet.
Tapte episoder av Doctor Who
Bakgrunn
Engineering Department hadde ikke noe mandat som sa de skulle arkivere programmene de lagret, men vanligvis ble ikke programmene slettet eller kastet før den relevante produksjonsavdelingen og/eller BBC Enterprises ga beskjed om at de ikke hadde noe videre bruk for programmet. De første videobåndene med Doctor Who-episoder som ble slettet inneholdt historien The Highlanders. Disse ble slettet 9. mars 1967, kort tid etter at de ble kringkastet. Videre sletting og kasting av videobånd med Doctor Who-episoder fortsatte inn i 1970-årene. Til slutt var alle båndene med de 253 episodene fra 1960-årene slettet eller kastet. De siste båndene ble slettet i slutten av 1974 og inneholdt historien Fury from the Deep.
Shinji Takahira
Takahira deltok også i VM 2007 i Osaka, der han løp på 20,77 og ble nummer 7 i kvartfinalen, ikke raskt nok til å nå en semifinale. I OL 2008 i Beijing ble han utslått i kvartfinalen. Han fikk imidlertid bronse på stafetten på 4 x 100 meter, sammen med Naoki Tsukahara, Shingo Suetsugu og Nobuharu Asahara.
Tapte episoder av Doctor Who
Bakgrunn
BBC Film Library hadde ikke noe ansvar for å lagre programmer som ikke ble laget på film og det var en uenighet med BBC Enterprises over hvem som hadde ansvarer for å lagre programmer på videobånd. Dette førte til at enorme mengder med materiale av eldre svart-hvittprogrammer ble slettet i BBCs forskjellige arkiv. Mens mange programmer ble slettet på denne måten er de tapte Doctor Who-episodene det kanskje mest kjente eksemplet på hvordan mangelen på en konsekvent arkiveringspolicy kan ha langsiktige konsekvenser.
Mircea Eliade
Mircea Eliade (uttale IPA: [ˈmirt͡ʃe̯a eliˈade]; født i București, død 22. april 1986 i Chicago) var en rumensk religionshistoriker, filosof og skjønnlitterær forfatter. Han var foreleser ved École des Hautes-Études i Sorbonne i Paris og senere professor ved religionshistorisk institutt ved Chicago Divinity School, University of Chicago. Eliade har hatt stor innflytelse på utviklingen av religionshistorie og regnes av mange som fagets fremste klassiker.
Tapte episoder av Doctor Who
Bakgrunn
Mangelfullheten varierer og den er konsentrert på sesong 3–5. Noen historier mangler bare en episode mens andre mangler alle. Fra sesong 4 er det ingen komplette historier og fra sesong 5 er bare The Tomb of the Cybermen komplett. Den eksisterer fordi alle fire episodene ble returnert fra Hongkong. Alle historiene med den tredje Doktoren (Jon Pertwee, sesong 7–11) er komplette, men noen finnes bare i svart-hvitt eller som videobånd i NTSC-format. De første episodene av Invasion of the Dinosaurs og Death to the Daleks er de nyeste episodene som ble slettet. Sistnevnte ble returnert i NTSC-format og senere i originalt PAL-format på et bånd fra Dubai.
Mircea Eliade
Liv og virke
Mircea Eliade vokste opp i București og tok bachelor-graden i 1928 på en avhandling kalt «Italiensk filosofi fra Marsilio Ficino til Giordano Bruno». Samme år reiste han til India der han studerte indisk filosofi, sanskrit og yoga i tre år. Han påbegynte en doktorgradsavhandling om yoga-teknikkens historie som han disputerte på i București i 1933. Tre år senere utgav han i Paris en bok kalt ''Yoga. Essai sur les origines de la mystique indienne. I slutten av 1930-årene skrev han både romaner og artikler, hvorav romanen Maitreyi'' fikk anerkjennelse.
Tapte episoder av Doctor Who
Bakgrunn
I noen få år var episode en av Invasion of the Dinosaurs den eneste tapte episoden med Pertwee som Doktoren, før en svart-hvitt-kopi på 16 mm-film ble returnert til BBC i 1983 da den ble funnet hos en filmsamler. Alle episodene fra og med Death to the Daleks episode to finnes på original mastertape unntatt slutten av episode tre av The Deadly Assassin (1976). Denne biten ble fjernet etter en klage fra Mary Whitehouse, som var daværende president av National Viewers' and Listeners' Association. Episoden ble senere restaurert ved å bruke hjemmevideoopptak av den opprinnelige kringkastingen.
Mircea Eliade
Liv og virke
Under andre verdenskrig var han Romanias kulturattaché i Storbritannia, og senere kulturrådgiver ved den rumenske ambassaden i Lisboa. I november 1944, mens de bodde i Lisboa, døde hans første kone, Nina Mareș. Han giftet seg for andre gang i januar 1950 i Paris med Christinel Cotescu. Etter kommunistenes overtakelse av makten i Romania valgte han å ikke vende tilbake til hjemlandet, og slo seg ned i Paris. Der utga han mange av sine mest kjente religionshistoriske verk, før han i 1956 bosatte seg i USA, der han underviste ved University of Chicago.
Tapte episoder av Doctor Who
Bakgrunn
Det ble en slutt på sletting av programmer i 1978 da muligheten for å selge dem på video begynte å bli mulig. I tillegg skulle programmer beholdes av historiske og kulturelle grunner. BBC Film Library ble omgjort til Film & Videotape Library og det skulle inneholde programmer på begge media. Film Library hadde da 47 episoder fra de seks første sesongene av Doctor Who. De hadde tidligere hatt 53 episoder, men seks av dem hadde enten blitt kastet eller forsvunnet. Etter at episodene som fantes hos Enterprises ble overført til arkivet, var det totalt 152 episoder som manglet hos BBC. Etter flere forsøk på å finne episoder, ble dette antallet redusert til 108.
Mircea Eliade
Liv og virke
Han startet Journal of the History of Religions i 1960.
Eliades hovedverk er De religiøse ideers historie (første bind publisert i 1976, ufullført), dansk oversettelse i tre bind (1983–1986). Svært kjent er også Das Heilige und das Profane fra 1957 (på norsk: Det hellige og det profane, 1969). På norsk forefinnes også Sjamanisme fra 1998, opprinnelig utgitt på fransk i 1951.
Tapte episoder av Doctor Who
Bakgrunn
Den mest ettertraktede tapte episoden er episode fire av The Tenth Planet, som slutter med at den første Doktoren (William Hartnell) regenererer til den andre Doktoren (Patrick Troughton). En del av denne scenen finnes fordi den ble brukt i en episode av Blue Peter fra 1973, som ikke ble kastet.
I forhold til andre BBC-serier fra 1960-årene har Doctor Who relativt mange episoder som fremdeles finnes. 145 av totalt 253 episoder fra disse årene finnes fremdeles. Dette er stort sett fordi episodene ble solgt til utlandet og man ser også dette på hvilke episoder som ble funnet. Sesong en og to er de sesongene det ble solgt flest kopier av og de mangler da også bare henholdsvis ni og to episoder. Mesteparten av disse episodene overlevde mest sannsynlig på grunn av at en del ble solgt til Algerie i 1973. De returnerte deretter episodene til BBC kort tid før slettingen av programmer opphørte. Sesong fire og fem ble solgt til færre land og har derfor bare en komplett historie tilsammen.
Mircea Eliade
Liv og virke
Eliade, som snakket seks språk og som kunne skrive flytende på tre av dem, betraktes som «en av verdens betydeligste tolkere av åndelige myter og symbolisme».
Eliade er blitt kritisert for å ha hatt sympatisert i ungdomsårene med Jerngarden, en rumensk fascistisk, antisemittisk og ultranasjonalistisk bevegelse.
Tapte episoder av Doctor Who
Bakgrunn
Doctor Who er også nesten unik fordi alle episodene fra 1970-årene eksisterer, mens andre serier som Z-Cars og Dixon of Dock Green har tapte episoder som ble laget så sent som 1975.
Episodejakt
Etter at arkivet ble gjennomgått i 1978 har flere episoder blitt returnert fra diverse kilder. Forespørsler ble sendt til utenlandske kringkastere som hadde vist serien (især Australia og afrikanske land som Nigeria). Flere av disse hadde fremdeles episoder som ble returnert til arkivet. Tomb of the Cybermen ble returnert på denne måten fra en kringkaster i Hongkong i 1992.
Noen av episodene som ble returnert hadde blitt sensurert i 1960-årene i Australia og New Zealand fordi de var for voldelige eller skumle for de yngre seerne. Disse episodene var derfor ikke komplette. I oktober 1996 fant Doctor Who-fans Damian Shanahan og Ellen Parry en rekke av disse klippene i arkivene til den australske staten. Klippene hadde blitt sendt dit av ABC som bevis på at episodene hadde blitt sensurert. I 2002 fant Graham Howard i New Zealand også slike klipp fra historiene The Wheel in Space og The Web of Fear.
Flere episoder har også blitt returnert av private filmsamlere som har fått tak i episodene på forskjellige måter. For eksempel ble 16 mm-filmopptak av episode to av The Evil of the Daleks og episode tre av The Faceless Ones returnert til BBC av filmsamleren Gordon Hendry. Disse episodene hadde blitt kjøpt av Hendry for £8 stykket på et loppemarked i desember 1983. Han kjøpte episodene fordi han hadde sett på serien da han var yngre og han var ikke klar over hvor sjeldne de var.
Den historien som det var minst sannsynlig at de ville få tilbake episoder fra var The Daleks' Master Plan, som ikke ble solgt til utlandet. Australia fikk ett sett visningskopier av alle episodene utenom episode sju, som var en jule-episode, for å se om de skulle kjøpe den. De valgte å ikke gjøre det. Hva som skjedde med disse kopiene er uklart siden det ikke finnes noen dokumenter på om de ble beholdt av ABC eller sendt tilbake til BBC.
Tre episoder fra denne historien ble funnet på 16 mm-film. To av dem dukket opp i en bygning tidligere eid av BBC og som hadde blitt kjøpt av en mormonsk menighet i begynnelsen av 1980-årene. De fant episodene i kjelleren mens de ryddet. Den tredje episoden ble returnert i 2004 av Francis Watson, som tidligere hadde jobbet som ingeniør hos BBC. Watson hadde tatt med seg episoden hjem i begynnelsen av 1970-årene. Han fant den mens han skulle kaste materiale ut fra et prosjektørtesterom hos BBCs Ealing Studios.
Kort etter at det ble sluttet med å kaste programmer, lagde BBC en oversikt over hva som ikke fantes i arkivet og sendte forespørsler til National Film and Television Archive, som drives av British Film Institute, for å se om de hadde noe. Disse forespørslene resulterte i at historiene The Dominators, The Krotons og The War Games ble returnert. Disse var alle på 16 mm-film bortsett fra episode tre av The Dominators som var på 35 mm. Episode fire og fem av denne historien hadde kommet fra utenlandske kringkastere og hadde blitt sensurert. Den ble senere restaurert ved å bruke filmkopier fra samlere og klippene funnet i Australia og New Zealand.
Noen av de overlevende episodene hadde hele tiden eksistert hos BBC selv om selskapet selv ikke var klar over det. I august 1988 ble episode en, fire, fem og seks fra den seks episoder lange The Ice Warriors funnet i et skap hos Villiers House da BBC var i ferd med å flytte ut av bygningen. Da arkivet ble undersøkt i 1978 fantes også 47 episoder hos BBC Film Library i tillegg til de som BBC Enterprises hadde. Episodene hos Film Library var blant annet visningskopier av tilfeldige episoder som hadde endt opp der og noen av de få episodene som hadde blitt spilt inn på film før kringkasting istedenfor videobånd. Sistnevnte ble lagret i Film Library istedenfor i Engineering Department sammen med videobåndene.
Selv om Film Library skulle lagre alle programmer som ble laget på film, hadde de ikke en komplett samling av slike Doctor Who-episoder. På den annen side var det også flere episoder i arkivet som ikke skulle være der. Blant annet hadde de 16 mm-kopier av de tre første episodene av The Tenth Planet, som mest sannsynlig var visningskopier som hadde blitt sendt dit ved en feiltakelse istedenfor BBC Enterprises. De hadde også en kopi av den første innspillingen av den første episoden av An Unearthly Child, som mest sannsynlig hadde blitt laget i 1963 og så sendt til arkivet. Denne episoden hadde aldri blitt vist på TV fordi den ble spilt inn på nytt før kringkasting. Film Library hadde også flere filmsekvenser som ble laget for å settes inn i episoder laget på video. Noen av disse, inkludert filmsekvensene fra de to første episodene av The Daleks' Master Plan, eksisterer fremdeles. Det finnes bevis for at noen av disse sekvensene ble sett på som mindre verdifulle enn komplette episoder og de ble derfor kastet ut så sent som i begynnelsen av 1980-årene.
Små klipp har også blitt funnet på 8 mm smalfilm tatt opp av en fan i Australia, som filmet enkelte scener fra TV-skjermen. Klipp fra noen tapte episoder finnes i andre programmer som fremdeles finnes. For eksempel brukte en episode av Blue Peter fra 1973 et klipp fra episode fire av The Daleks' Master Plan og et australsk program kalt Perspectives: C for Computer klipp fra The Power of the Daleks.
I 2005 ble to klipp til fra The Power of the Daleks, sammen med et klipp av en allerede eksisterende scene i en høyere kvalitet, funnet i en episode av BBCs vitenskapsserie Tomorrow's World fra 1966. Disse klippene, som hver er mindre enn ti sekunder lange, ble oppdaget da en del av denne serien ble vist som en den av nostalgiserien Sunday Past Times på BBC Two. Noen av seerne som merke til klippene og informerte BBC.
Selv om flere episoder fremdeles er tapte, finnes lydsporene til disse episodene i sin helhet og bevares av BBC. Disse opptakene ble gjort av seere og lyden ble ofte tatt opp ved å plassere mikrofonen ved TV-en. Kvaliteten på disse opptakene varierer stort, men ofte finnes flere opptak av samme episode slik at det er mulig å restaurere lydsporene. BBC Audio har gitt ut lydsporene til alle de tapte episodene på CD med forteller som beskriver som skjer.
Gjenfunnede episoder
Da BBC Film & Videotape Library og BBC Enterprises ble undersøkt i 1978, fantes ikke følgende 39 episoder i arkivene. De ble senere returnert til BBC via forskjellige kanaler som beskrevet ovenfor.
For en liste over episoder som fremdeles er tapt, se Liste over ufullstendige Doctor Who-historier.
Restaurering
Flere av de originale videobåndene med episoder fra første halvdel av 1970-årene ble slettet for å brukes om igjen. Noen få av disse episodene eksisterer derfor bare som svart-hvitt-kopier på film. Disse filmkopiene ble laget for å selge episodene til land hvor de fremdeles hadde svart-hvitt-sendinger. Fargekopier av disse episodene har dog blitt funnet i NTSC-format hos kringkastere i Nord-Amerika. De ble blant annet returnert fra BBCs kontorer i Toronto i Canada. Flere av disse episodene hadde også blitt vist av TV Ontario i slutten av 1970-årene. Det har også blitt funnet opptak gjort av en amerikansk seer i 1970-årene som ble returnert i begynnelsen av 1990-årene. Fargesignalet fra disse forskjellige kopiene ble brukt (sammen med vanlig fargelegging) til å fargelegge filmkopiene som BBC hadde.
Historiene som ble restaurert på denne måten og nå eksisterer i farger heter Doctor Who and the Silurians, Terror of the Autons og The Dæmons. Videobånd i NTSC-format finnes for alle episodene av The Ambassadors of Death, men de er ikke i god nok stand til at man kan gjennomføre en fullstendig restaurering.
En ny prosess kalt Reverse Standards Conversion ble brukt for første gang på NTSC-båndene av The Claws of Axos for DVD-utgivelsen av denne historien i 2005. Denne prosessen brukes til å restaurere NTSC-bånd til noe som ligner på det originale båndet, som var i PAL-format. En annen teknikk som brukes på DVD-utgivelsene er VidFIRE. Den brukes på episoder som opprinnelig ble laget på video, men som nå eksisterer bare på film. Videobånd lagrer 50 delbilder i sekundet, som hver er tatt opp etter hverandre. To og to av disse blir satt sammen når en episode overføres til film. Dette fører til at episodene får mindre flytende bevegelser. VidFIRE kan regne ut og lage 50 separate delbilder fra filmkopien slik at episodene blir seende ut mer som de opprinnelig gjorde.
Episode tre av Planet of the Daleks fantes bare som svart-hvitt-kopi på 16 mm-film. I 2006 ble det besluttet at episoden skulle fargelegges av Legend Films i California. I mellomtiden ble en prosess som kan hente ut fargepunktene fra billedrør på filmopptak utviklet. Denne ble kjørt på filmkopien av episoden og etter at episoden ble fargelagt, ble resultatet fra denne prosessen blandet med den fargelagte kopien for å få et best mulig resultat. Episoden ble gitt ut sammen med resten av historien og Frontier in Space på DVD i 2009.
Rekonstruksjon
Det eksisterer også fotografier tatt av flere episoder via TV-skjermen av John Cura. Cura ble hyrt av BBC og skuespillere og produksjonsstaben for å dokumentere sendingen av mange de mest populære programmene fra 1940- til 1960-årene, inkludert Doctor Who. Disse bildene ble kalt tele-snaps og ble vanligvis brukt til å selge BBC-programmer. Skuespillere, regissører og andre som jobbet på serien kjøpte bildene for å ha en kopi av det de har jobbet på før hjemmevideoopttakere fantes. I mange tilfeller er disse bildene det eneste visuelle som finnes av flere episoder.
Siden slutten av 1990-årene har rekonstruksjoner av tapte episoder blitt utført av uoffisielle grupper som Loose Cannon Productions, som distribuerer dem gratis. Disse såkalte «recons» er basert på regissørens kameraskript og bruker en kombinasjon av lydsporet, filmklipp, fotografier, tele-snaps og gjenskapt materiale. Teknisk sett krenker dette BBCs opphavsrett til episodene, men recons har blitt tolerert så lenge de ikke selges og blir distribuert på analoge format som VHS.
Offisielle rekonstruksjoner som bruker de samme metodene ble laget av BBC for videoutgivelsen av The Ice Warriors. Denne historien mangler to episoder og det ble laget en 12 minutter langt sammendrag av disse episodene. Historien The Tenth Planet mangler bare den siste episoden og den ble rekonstruert for VHS-utgivelsen. DVD-settet Doctor Who: The Beginning, som inneholder de tre første historiene, har en 30 minutter lang rekonstruksjon av den fjerde historien, Marco Polo, som det ikke finnes noen filmklipp av.
I juni 2005 ga BBC Audio ut en rekonstruksjon av The Power of the Daleks, som en del av MP3 CD-serien med paraplytittelen Doctor Who: Reconstructed. Den har det samme lydsporet som den tidligere lyd-CD-utgivelsen, men den har hele historien på en CD med tele-snaps og andre fotografier synkronisert til lydsporet med Adobe Flash. Filmklippene fra historien ble ikke inkludert. Det er også mulig å bare lytte til lydsporet på en MP3-kompatibel CD-spiller. Dette var den første og er hittil den eneste utgivelsen i denne serien. En utgivelse av historien The Highlanders var planlagt, men ble ikke gjennomført på grunn av dårlig salg.
6. november 2006 ble den åtte episoder lange The Invasion utgitt på DVD. Seks av episodene eksisterer og de to tapte ble animert av Cosgrove Hall.
Selv om det ikke er en tapt historie, ble produksjonen av Shada i 1979 stoppet på grunn av en streik etter at flere scener hadde blitt spilt inn. Denne halvferdige historien ble preservert av produsent John Nathan-Turner fordi han håpet at historien kunne fullføres senere. Den ble tilslutt utgitt på video i 1992 med fortellerstemme av Tom Baker. Klipp fra Shada ble også brukt i historien The Five Doctors etter at Tom Baker takket nei til å spille i den.
Foreldreløse episoder
Episoder fra historier som ikke er komplette refereres til som foreldreløse episoder og de er blitt utgitt av BBC i følgende utgivelser:
Fra og med begynnelsen av 1990-årene begynte BBC å utgi lydopptak på kassett og CD fra historier hvor de fleste episodene er tapte. Disse har lenkemateriale spilt inn av skuespillere som har spilt i serien, inkludert Jon Pertwee, Tom Baker, Colin Baker, Peter Purves og Frazer Hines. Historier med bare en eller to tapte episoder har også blitt utgitt som komplette lydspor. Noen historier (slik som The Evil of the Daleks) ble gjenutgitt i denne perioden med forbedret lydrestaurering, nyinnspilt lenkemateriale og med scener som ikke var med i tidligere utgivelser. Problemer med musikkrettigheter førte til at utgivelsen av The Evil of the Daleks ikke hadde all bakgrunnsmusikken fra originalversjonen. Denne musikken ble byttet ut.
Alle lydsporene fra de tapte episodene er blitt utgitt med utbyttet musikk der det er nødvendig, mindre redigeringer for å gjøre episodene klarere og fortellerstemme.
Ulf Hielscher
Ulf Hielscher (født 30. november 1967) er en tysk bobkjører som deltok i de olympiske vinterleker 1994 i Lillehammer.
Hielscher vant en olympisk bronsemedalje i bobsleigh under Vinter-OL 1994 i Lillehammer. Han var med på det tyske laget som kom på tredjeplass i firerbob bak et annet tysk lag og Sveits. De andre på laget var Wolfgang Hoppe, René Hannemann og Carsten Embach.
Hielscher ble verdensmester i bobsleigh 1995 i Winterberg i firerbob.
Allioideae
Allioideae er en underfamilie i løkfamilien (Amaryllidaceae). Denne gruppen ble tidligere regnet som en egen familie Alliaceae med norsk navn «løkfamilien». Artsdatabanken har valgt å kalle hele Amaryllidaceae for løkfamilien.
Artene er flerårige urter med mellomstore, undersittende blomster som sitter i en skjerm. Mange av artene har en sterk løklukt som skyldes svovelforbindelser. Flere arter i løkslekta (Allium) er viktige grønnsaker. Både Allium og noen andre, som Nothoscordum, Leucocoryne og Ipheion uniflorum, dyrkes som prydplanter i hager.
Delgrupper
Allioideae omfatter rundt 950 arter som fordeles på 17 slekter og 4 stammer. De 4 stammene er:
Bohemians 1905
FC Bohemians Praha 05 er en fotballklubb fra Praha med en over hundre år lang historie. Det er en av de mest populære klubbene i Tsjekkia. I 2005 overlevde klubben en krise som var resultat av dårlig styring. Klubben ble reddet av fansen som dekket klubbens gjeld. Dens farger er grønt og hvitt. Hjemmebanen i bydelen Vršovice heter Ďolíček. Den mest kjente spilleren i klubbens historie er Antonín Panenka. Bohemians' logo er en kenguru etter en turné i Australia i 1927 Etter turnéen fikk klubben to levende kenguruer som ble donert til byens dyrehage.
Kort historikk
Historiske navn:
Spillerstall
Oppdatert 4. mai 2023.
New Zealand under Sommer-OL 2000
New Zealand under Sommer-OL 2000. 147 sportsutøvere fra New Zealand deltok i atten sporter under Sommer-OL 2000 i Sydney. New Zealand kom på 54.-plass med en gull-, og tre bronsemedaljer. Rytteren Blyth Tait var New Zealands flaggbærer under åpningsseremonien.
Kringsjå studentby
Kringsjå er en studentby på Kringsjå i Bydel Nordre Aker i Oslo.
Studentbyen på Kringsjå ble først bygget ut i 1967–1970, og hadde da 1673 hybler og 245 leiligheter. I 1991 ble studentbyen utvidet, med et nybygd område som ble kalt Fjellbirkeland. Pr. 2014 hadde området 31 bygninger og nesten 2500 boenheter.
Studentbyen ligger ved Kringsjå stasjon på Sognsvannsbanen, vel tre kilometer unna universitetsområdet på Blindern. Kringsjå ligger like ved marka, Norges idrettshøgskole og Sognsvann.
Kringsjå er studentbyen med høyest andel utenlandsstudenter i Oslo, og hadde i 2007 en andel internasjonale studenter på 58,5 prosent.
Stadio Sant’Elia
Stadio Sant'Elia er et fotballstadion i byen Cagliari på den italienske øyen Sardinia. Sant'Elia ble bygget i 1970, og har en kapasitet på 23 486 tilskuere. Stadio Sant'elia blir brukt av Serie A-laget Cagliari Calcio.
Jo Hov
Jo Hov (født 6. juli 1941) er en norsk jurist og professor emeritus i rettsvitenskap ved Universitetet i Oslo. Han arbeidet særlig innen feltene sivilprosess og straffeprosess og hans lærebøker er per våren 2018 fortsatt pensum i avtalerett, formuerett og sivilprosess ved juridisk fakultet i Oslo.
I 2019 ble Jo Hov en sentral aktør i den såkalte pensum-krangelen ved UiO. Bakgrunnen for krangelen var at professor Anne Robberstad innvirket til å fjerne Jo Hovs lærebok fra UiO sin liste over anbefalt pensumlitteratur i faget sivilprosess. Robberstad hadde nylig utgitt en konkurrerende pensumbok i samme emne. Advokat Christian Reuch ble av JSU (Juridisk studentutvalg) hentet inn for å gi en betenkning om Hovs bok og konkluderte med at den oppfylte læringskravene. I 2022 konkluderte Sivilombudet i en uttalelse at Robberstad hadde vært inhabil i sin innvirkning på å fjerne Hovs bok.
Brasil
Brasil, offisielt Forbundsrepublikken Brasil, er Sør-Amerikas største stat, og den femte største i verden, både i folketall og i areal. Det er det eneste amerikanske landet hvor portugisisk er offisielt språk, og det største lusofone landet i verden.
Landet ble republikk i 1889 da et militært statskupp proklamerte republikk, selv om tokammersystemet – som i dag heter Kongressen – dateres tilbake til ratifiseringen av den første grunnloven i 1824. Den nåværende grunnloven, utformet i 1988, definerer Brasil som en forbundsrepublikk. Forbundet er dannet av et føderalt distrikt og 26 delstater.
Brasils økonomi er verdens sjette største etter nominell BNP og syvende største etter kjøpekraft (pr. 2011). Brasil er en av verdens raskest voksende store økonomier og økonomiske reformer har gitt landet ny internasjonal anerkjennelse. Brasil er en av grunnleggerne av FN, G20, CPLP, Den latinske union, Organisasjonen av ibero-amerikanske stater, Organisasjonen av amerikanske stater, Mercosul og De søramerikanske lands union, og er også et av BRIClandene.
Brasils kystlinje mot Atlanterhavet strekker seg over 7,491 km, og landet deler grenser med andre land over en strekning på 16,885 km. I nord grenser det mot Guyana, Venezuela, Surinam og Fransk Guyana, i nordvest mot Colombia, i vest mot Bolivia og Peru, i sørvest mot Argentina og Paraguay og i sør mot Uruguay. De eneste søramerikanske landene som ikke grenser mot Brasil er Chile og Ecuador. Landets hovedstad er Brasília. Andre større byer er São Paulo, Rio de Janeiro, Fortaleza, Salvador og Belo Horizonte. Landet er i areal nesten på størrelse med USA.
Etymologi
Landet er oppkalt etter brasiltre som er et treslag som ble høyt verdsatt av de portugisiske kolonistene. På portugisisk kalles brasiltre pau-brasil, og ordet brasil sies vanligvis å bety «rødt som en glo», dannet fra det latinske brasa («glo») og suffikset -il (fra-iculum eller-ilium). Brasiltre produserer et dypt rødt fargestoff, og det var dette som ble så høyt verdsatt av Europas klesindustri og var det tidligste kommersielt utnyttede produktet fra Brasil. Gjennom det 16. århundre ble enorme mengder brasiltre høstet av urbefolkningen (for det meste tupier) langs kysten av Brasil, som solgte tømmeret til europeiske handelsmenn (for det meste portugisere, men også franskmenn) i bytte mot diverse europeiske forbruksvarer.
Det offisielle navnet på landet i tidlige portugisiske dokumenter var «Det hellige korsets land» (Terra da Santa Cruz), men europeiske sjømenn og handelsmenn kalte det ofte rett og slett «Brasillandet» (Terra do Brasil) på grunn av handelen med brasiltre. Den populære betegnelsen overskygget og fortrengte etterhvert det offisielle navnet. Tidlige sjøfarere kalte noen ganger også landet for «Papegøyelandet» (Terra di Papaga).
Epichrysus
Epichrysus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.
Brasil
Etymologi
På guarani, et offisielt språk i Paraguay, kalles Brasil «Pindorama». Dette var navnet urfolk i Brasil ga til regionen, og betyr «landet med palmer».
Epichrysus
Utseende
En valang skarabide med forholdsvis kraftige bein. Kroppen er fint hårete, gulaktig metallisk grønn, beina noe mørkere. Antennene er 10-leddete og mørkebrune. Hodet er nærmest kvadratisk med noe tilspisset snute.
Brasil
Geografi
Brasil dekker et stort område langs den østlige kysten av Sør-Amerika og omfatter mye av kontinentets indre. Den 16,885 km lange landegrensen deles mellom ti land, og det lengste avsnittet er den nesten 3000 km lange grensen mot Peru i vest. Landet deler grense med alle land i Sør-Amerika med unntak av Ecuador og Chile. Langs den 7,491 km lange kystlinjen ligger også en rekke øygrupper, som for eksempel Fernando de Noronha, Rocasatollen, St. Peter og St. Paul-øyene og Trindade og Martim Vaz. Brasils størrelse, terreng, klima og naturressurser gjør landet geografisk mangfoldig.
Epichrysus
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Brasil
Geografi
Brasil er det femte største landet i verden, etter Russland, Canada, Kina og USA, og tredje største i Amerika, med et totalt areal på 8,514,876 km² inkludert 55,455 km² vann. Landet spenner over tre tidssoner, fra UTC-4 i de vestlige statene, til UTC-3 i de østlige statene (dette er den offisielle tiden i Brasil) og UTC-2 på atlanterhavsøyene. Brasil er det eneste landet i verden som ligger på ekvator, samtidig som det har sammenhengende områder utenfor tropene.
Epichrysus
Utbredelse
Arten er utbredt i det vestlige Australia.
Brasil
Geografi
Den sørøstlige delen er mer robust, med en kompleks masse av rygger og fjellkjeder som kan nå høyder på opptil 1,200 m. Disse områdene inkluderer Mantiqueirafjellene og Espinhaçofjellene, samt Serra do Mar. I nord danner Guayanaskjoldet et viktig vannskille som skiller elver som renner sørover inn i Amazonas fra elver som tømmes i Orinocosystemet i Venezuela mot nord. Det høyeste punktet i Brasil er Pico da Neblina på 2,994 m, og det laveste er Atlanterhavet. Vest i landet ligger store og relativt flate områder samt våtmarksområdet Pantanal.
Brasil har et tett og komplekst system av elver, et av verdens mest omfattende, med åtte store nedslagsfelt, som alle renner ut i Atlanterhavet. De største elvene er Amazonas, Paraná med de imponerende Iguazúfallene, samt Negro, São Francisco, Xingu, Madeira og Tapajós.
Klima
Klimaet i Brasil omfatter et bredt spekter av værforhold over et stort område med en variert topografi, men mesteparten av landet er tropisk. Ifølge Köppens klimaklassifisering dekker Brasil fem store klimatiske subtyper: tropisk regnskogklima, tropisk, halvtørt klima, highland tropisk, temperert klima og subtropisk klima. De ulike klimatiske forholdene produserer naturmiljøer som spenner fra ekvatoriale regnskoger i nord og halvtørre ørkener i nordøst, til temperert barskog i sør og tropiske savanner i det sentrale Brasil. Mange regioner har tydelig ulike mikroklima.
Til tross for det populære bildet av Amazonas som en region med voldsom varme er temperaturer på mer enn 32 ℃ faktisk sjeldne. Den årlige middeltemperaturen i regionen er 22–26 ℃, med lite variasjon mellom de varmeste og kaldeste månedene. Den varmeste delen av Brasil er i nordøst, hvor temperaturer på mer enn 38 ℃ er hyppig registrert i den tørre årstiden mellom mai og november. Langs atlanterhavskysten fra Recife til Rio de Janeiro varierer gjennomsnittlig temperatur fra 23 til 27 ℃. I innlandet på større høyder er temperaturene lavere, 18–21 ℃. Sør for Rio er årstidene mer definerte og omfanget av temperatursvingningene betydelig bredere, med et årsgjennomsnitt på mellom 17 og 19 ℃.
Brasils mest intense regn faller rundt munningen av Amazonas nær byen Belém, og også i de øvre delene av Amazonas, der mer enn 2,000 millimeter regn faller hvert år. Mesteparten av Brasil har moderate nedbørsmengder på mellom 1,000 og 1,500 millimeter i året, det meste av dette kommer mellom desember og april. Den tørreste delen av landet er i nordøst, der nedbøren er uberegnelig og fordampningshastigheten meget høy, noe som gjør det vanskelig å dyrke avlinger.
Flora og fauna
Brasils store territorium består av flere forskjellige økosystemer, for eksempel Amazonasregnskogen, kjent for å ha det største biologiske mangfoldet i verden, hvor skogbeltet Mata atlântica og savannen Cerrado stikker seg særlig ut. I sør vokser skoger av Araucaria i tempererte forhold. Det rike dyrelivet i Brasil gjenspeiler mangfoldet av naturlige habitater. Forskere anslår at det totale antallet plante- og dyrearter i Brasil kan være nærmere fire millioner.
Større pattedyr inkluderer puma, jaguar, ozelot, sjeldne bushhunder og rever; navlesvin, tapirer, maurslukere, dovendyr, pungrotter og beltedyr finnes i store antall. Det er rikelig med hjortedyr i sør, og mange arter av vestaper holder til i nord. Bekymring for miljøet har vokst i takt med den globale interessen for miljøspørsmål.
Miljø
Naturarven i Brasil er sterkt truet av kvegdrift og jordbruk, hogst, gruvedrift, olje- og gassutvinning, overfiske, handel med dyr, demninger og infrastruktur, vannforurensning, klimaendringer og branner. I mange områder av landet er det naturlige miljø truet av utbygging. Bygging av motorveier har åpnet opp tidligere avsidesliggende områder for landbruk og bosetting, dammer har oversvømt daler og dyrehabitater, og gruvedrift har forurenset landskapet både visuelt og kjemisk Minst 70 dammer er sagt å være planlagt for Amazonas-regionen, inkludert den kontroversielle Belo Monte-dammen. Over 80 % av elektrisiteten produseres av vannkraft.
Demografi
I hovedsak er Brasil befolket langs kysten. Innover i landet er befolkningen mer sparsom. Befolkningssammensetningen er veldig heterogen og mange ulike kulturer er representert. I sør er befolkningen dominert av folk med europeisk avstamming. Dette inkluderer folk fra blant annet Portugal, Polen, Ukraina, Tyskland og Italia. Andre immigranter er folk fra Japan og Sør-Korea. I nord og nordøst er befolkningen sammensatt av urinnvånere og folk med afrikansk eller europeisk avstamming.
Om lag 26 % av befolkningen er i alderen 0–14 år. 68 % er i alderen 15–64 år og 6 % er 65 år eller eldre. Medianalderen er 28 år. Årlig forekommer det om lag 17 fødsler og 6 dødsfall per 1,000 innbyggere, noe som gir en befolkningsvekst på 1,06 %. Forventet levealder er på 72 år.
Religion
Brasilianerne har historisk bekjent seg til den romersk-katolske kirke. Ved folketellingen i 2010 tilhørte 64,6 % av befolkningen Den katolske kirke. Forskjellige protestantiske kirkesamfunn har vært i sterk vekst og i 2010 sognet 22,2 % av befolkningen til slike. I 2010 tilhørte 13,3 % pinsekirker, der Assembléia de Deus var den største med 12,3 millioner medlemmer (6,5 % av befolkningen). 2 % oppga i 2010 å være spiritister, mens 8 % av befolkningen rapporterte at de ikke tilhørte noen religion.
Andre religioner i landet er blant annet de afrikanskinspirerte candomblé og umbanda. Befolkningen med japansk bakgrunn bekjenner seg ofte til shintoismen.
Historie
Brasil hadde vært bebodd av urbefolkningsgrupper i minst 25 000 år, da det ble oppdaget av den portugisiske oppdagelsesreisende Pedro Álvares Cabral i år 1500. I de følgende tre århundrene bosatte portugiserne seg i landet og administrerte det som en kommersiell koloni, som i stor utstrekning var basert på slaveri. På 1600-tallet kjempet de mot De forente Nederlandene og Frankrike om kontrollen over kolonien. I 1808 flyttet Kong João VI av Portugal, som var på flukt fra Napoleon, til Brasil sammen med den kongelige familie og regjeringen. Selv om de vendte tilbake til Portugal i 1821, medførte oppholdet deres et stigende ønske blant brasilianerne om å få selvstyre. I 1822 opprettet den daværende prinsregent Dom Pedro I et uavhengig Brasil, den uavhengige staten fikk navnet Keiserdømmet Brasil. Riket besto inntil den neste keiseren, Dom Pedro II, ble avsatt i 1889 og en republikanskbasert føderasjon ble opprettet.
I slutten av det 19. og begynnelsen av det 20. århundre kom mer enn fem millioner europeiske og asiatiske immigranter til Brasil. I dette tidsrommet ble Brasil også industrialisert og begynte å utnytte større deler av sine landområder. Det brasilianske demokratiet har vært erstattet av et diktatur tre ganger; 1930–1934 og 1937–1945 under Getulio Vargas, samt 1964–1985 under en rekke generaler utnevnt av militæret. Den nåværende grunnloven stammer fra 1988.
I presidentvalget i 2002 seiret Luiz Inácio Lula da Silva etter at han hadde stilt til valg fire ganger tidligere. Han ble gjenvalgt i 2006 med 60,8 % av stemmene. Han ble 1. januar 2011 etterfulgt av Dilma Rousseff, landets første kvinnelige president.
Politikk og administrasjon
Den nåværende grunnloven stammer fra 1988 og gir omfattende fullmakter til de føderale myndighetene. Landet har direktevalg på president og visepresident, som velges på samme stemmeseddel og som sitter i fire år. Presidenten har omfattende makt, og er både statssjef og regjeringssjef. Det er også han som utpeker regjeringen.
Parlamentet (Congresso Nacional) består av to kammer. Senatet, Senado Federal, har 81 seter med tre medlemmer fra hver av de 27 delstatene. Senatorene velges med flertallsvalg for en periode på åtte år. Man bytter ut ⅓ av senatorene etter fire år og de resterende ⅔ etter nye fire år. Det andre kammeret heter Câmara dos Deputados og har 513 seter. I dette kammeret er det proporsjonal representasjon, og medlemmene sitter i fire år.
Administrativ inndeling
Brasil er delt inn i 27 føderale enheter hvorav 26 er delstater (estados, singular: estado) og det siste er et føderalt distrikt (Distrito Federal), som beskriver hovedstaden. Hver delstat er videre inndelt i municípios (kommuner).
Instituto Brasileiro de Geografia e Estatistica har gruppert delstatene inn i 5 store regioner: Nord, Nordøst, Sentralt-Vest, Sørøst og Sør.
Næringsliv
Brasil er velutviklet innenfor jordbruk, gruvedrift og produksjons- og servicenæringer. Landet er rikt på naturressurser og har god tilgang på arbeidskraft, noe som gjør det til det økonomisk ledende landet i Sør-Amerika. På slutten av 1990-tallet forårsaket den finansielle krisen i Asia at også Brasils økonomi fikk en nedgang. I 1998 fikk det økonomisk hjelp Det internasjonale pengefondet og i 1999 besluttet Brasils sentralbank at landets valuta real ikke lengre skulle ha en fast valutakurs mot amerikansk dollar. Samtidig gjennomførte man en devaluering. Disse tiltakene førte til en svak vekst i økonomien i begynnelsen av 2000-tallet, men for å styrke økonomien ytterligere har president «Lula» da Silva satt i verk flere reformer. Brasil er et BRIC-land.
Om lag 20 % av husstandene i Brasil lever under fattigdomsgrensen, og det er store forskjeller i inntekter. Brasil er medlem av det søramerikanske frihandelssamarbeidet Mercosul.
Landbruk i Brasil
Landbruk i Brasil og beslektede sektorer som skogbruk, treforedling og fiskeri utgjorde 5,1 % av BNP i 2007.
Industri i Brasil
Industri i Brasil — fra bil, stål og petrokjemisk industri til PC, fly og varige goder— utgjorde 30,8 % av BNP. Industrien er vesentlig høyteknologisk og ligger i storbyer som São Paulo, Rio de Janeiro, Campinas, Porto Alegre og Belo Horizonte.
Energi i Brasil
Brasil er blant verdens ti største energikonsumenter med høy andel av fornybar energi, spesielt vannkraft og etanol. Brasil produserer 2,4 millioner fat råolje per dag.
Kultur
Karnevalet samt musikk- og dansestiler som blant annet samba, bossa nova og forró er noen av de mest kjente delene av Brasils kulturliv. Innenfor sport har landet sikret seg fem verdensmesterskapstitler i fotball. Kampsporten capoeira stammer også fra Brasil. Innenfor litteratur er kanskje Paulo Coelho den mest kjente, mens Oscar Niemeyer er en internasjonalt anerkjent arkitekt.
Oppføring på UNESCO sine lister
Verdensarvsteder
Mesterverker i muntlig og immateriell kulturarv
Oppføringer på UNESCO sin liste (Intangible Cultural Heritage), knyttet til aktivt vern av immateriell kultur. Årstallet angir når det ble listeført hos UNESCO.
Anyang
Anyang kan vise til:
Lagtingsvalget på Færøyene 1936
Lagtingsvalget på Færøyene 1936 ble avholdt 28. januar 1936.
Antallet representanter i Lagtinget ble økt fra 21 til 24 ved valget i 1936.
Vinnuflokkurin stilte til valg for første og eneste gang.
OPD
OPD kan vise til:
Timo Glock
Timo Glock (født 18. mars 1982 i Lindenfels, Tyskland) er en tysk racerfører som (i 2016) kjører i DTM for BMW. Han har tidligere kjørt i Formel 1 for Jordan, Toyota, Virgin og Marussia.
Karriere
Under Canadas Grand Prix 2004, hvor han var stand-in for Giorgio Pantano som hadde en kontraktuenighet med Jordan Grand Prix-laget, ble Timo ført inn i rekken av førere som har scoret et Verdensmesterskaps-poeng på deres første Formel 1-løp. Han ble også verdensmester i GP2 i 2007.
Tidlig karriere
Han startet sin motorsportkarriere i 1998 i en alder av 15. Han vant flere gokart mesterskap samt BMW ADAC Formel Junior Cup i 2000 og Formel BMW ADAC mesterskapet i 2001. i hans første Tyske F3 mesterskap sesong i 2002, hvor han fullførte på tredje sammenlagt og ble Rookie of the year. I 2003 konkurrerte han i Formel 3 Euroseries, hvor han vant tre løp og tre andre pallplasser, som var nok til og komme på femteplass i mesterskapet.
Debut i Formel 1: Jordan (2004)
Glock signerte som testfører for Jordan Grand Prix for Formel 1-sesongen 2004 og fikk sin Formel 1 debut i Canadas Grand Prix som Giorgio Pantanos erstatning for et løp – hvor han fullført på 11.-plass, men fikk syvende etter at begge Williams og Toyota bilene ble diskvalifisert. Han fikk også kjøre de tre siste løpene for Jordan Grand Prix, istedenfor Pantano. Glocks sponsoravtale med Deutsche Post hjalp med å få tilbake fargene av DHL til Jordan.
Hasle
Hasle er navn på flere steder.
Se også:
Timo Glock
GP2 (2006-2007)
I 2006 kjørte Glock GP2. Han startet med BCN Competicion, som var et middels bra team, og fikk gjennomsnittlige resultater. Han gikk så til iSport teamet midt i sesongen, og klarte å få en fjerdeplass sammenlagt i førermesterskapet. I testet han en Formel 1 bil igjen for BMW Sauber, noe som førte til at han signerte en kontrakt som testfører i
Tilbake til Formel 1: Toyota (2008-2009)
Etter å ha vunnet GP2 i 2007, ble Glock kontaktet av flere Formel 1 team. Dette resulterte i at han signerte en kontrakt med Toyota F1 samtidig som han hadde kontrakt med BMW som testfører, som ble stilt for Contract Recognition Board. Den 16. november ble det klart at Glock kunne kjøre for Toyota i og den 19. november 2007, etter å bli garantert å kunne slutte i BMW som testfører, signerte Timo Glock en treårskontrakt som bekreftet ham som erstatning for Ralf Schumacher i Toyota. Han kjører med Jarno Trulli i 2008-sesongen. I sesongens første løp, i Melbourne, var han på 10.-plass da han ble involvert i et bisart krasj da det var omkring 15 runder igjen av løpet. Han kom langt ut på en sjikane, og inn mot en servicevei. Da bilen traff kanten av serviceveien fløy den opp i luften, og hjulene ble revet av, noe som hindret ham i å ta poeng. En rekke svake resultater fulgte i de første løpene av sesongen. Han viste at han har god fart i kvalifiseringene, selv om han bare kvalifiserte seg bedre en Trulli en gang, og kom seg til siste del i en rekke anledninger. Han fikk sine første poeng i 2008 i Canadas Grand Prix 2008, med en fjerdeplass foran Felipe Massa i Ferrari. Glock kvalifiserte seg bra til Ungarns Grand Prix, hvor han fikk en femteplass på startgriden og fortsatte sin suksess i kvalifiseringen til løpet, hvor han tilslutt endte på en andreplass etter å ha stått i mot Kimi Räikkönen.
Virgin Racing (2010)
Før 2010-sesongen gikk Glock over til Virgin Racing etter at Toyota Racing trakk seg ut av Formel 1 etter -sesongen. Hans nye lagkamerat ble debutanten Lucas di Grassi. Han ble i teamet, som senere ble til Marussia F1, til.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellen:
Idrettslaget Ravn
Idrettslaget Ravn er et norsk idrettslag i Haram kommune som tilbyr fotball, volleyball, ski, trim og barneidrett.
Volleyballaget G16 fikk 3.-plassen i NM i 2006. Ravns A-lag i fotball befinner seg i 5. divisjon. Klubben har også et nyetablert juniorlag.
United States Air Force
United States Air Force (forkortet USAF; norsk: De forente staters luftforsvar) er USAs luftforsvar. Det har som oppdrag «å fly, kjempe og vinne i luften, verdensrommet og cyberspace» (fly, fight, and win … in air, space, and cyberspace). USAF ble opprettet som egen forsvarsgren i 1947 da den ble utskilt fra den amerikanske hæren.
Hardcore
Hardcore (fra engelsk hard core, «(med) hard kjerne») brukes i flere forskjellige sammenhenger - blant annet:
United States Air Force
USAF har (per september 2010) 332 200 mannskaper i aktiv tjeneste og 216 774 i reservetjeneste. USAF har rundt 5 200 operasjonelle fly, inkludert bombefly, transportfly, bakkeangrepsfly og treningsfly. Det har også et stort antall helikoptre for oppdrag som taktisk transport, redning og spesialoperasjoner.
Nogersund
Nogersund er et tettsted i Sölvesborg kommune i Blekinge län i Sverige. I 2010 hadde tettstedet 495 innbyggere.
United States Air Force
Organisering
USAF er en våpengren under Flyvåpendepartementet i det amerikanske forsvarsdepartementet. Administrativt styres USAF av en Stabssjef, en firestjerners general som er flyvåpenets øverste offiser. Stabssjefen er underlagt Flyvåpenministeren, en sivil embetsmann som styrer Flyvåpendepartementet og som igjen rapporterer til Forsvarsministeren.
Nogersund
Fra Nogersund går det båt til Hanö.
United States Air Force
Utstyr
US Air Force har over 5 200 forskjellige luftfartøyer per september 2010 (full liste):
Alfons-Bokalen
Alfons-Bokalen er en svensk pris som belønner forbilledlig arbeid innen barnekulturen og ble innstiftet i 1992 av forfatteren Gunilla Bergström og Rabén & Sjögren ved 20-årsjubileet for den første boken om Alfons Åberg (på norsk Albert Åberg).
Fallen (Evanescence-album)
Fallen er det første full-lengde albumet til rockebandet Evanescence. Det kom ut i 2003.
Anyang (Gyeonggi)
Anyang (Anyang-si) er en by i provinsen Gangwon i Sør-Korea.
Torget (Brønnøy)
Torget er ei øy sørvest i Brønnøy kommune i Nordland. Øya er en del av en kommune som driver mye med fiske. Torget ligger omtrent 16 km unna sentrum og øya er forbundet med fastlandet med Brønnøysundbrua. Den har et areal på 16,4 km² og 778 innbyggere (2001). På øya ligger den kjente fjellformasjonen Torghatten.
Torghatten er et populært turistmål hvor det i gjennomsnitt er omtrent 100 000 besøkende hvert år. Opp under Torghatten finnes en campingplass hvor turister kan leie hytter eller leie plass til campingvogner. Det finnes også en liten badeplass og en liten restaurant rett ved vannet. Tidligere var det en restaurant lengre unna badeplassen som ble hardt skadet i en storm. Mange turister fra blant annet Norge og Tyskland kommer til Torget.